**LĒMUMS**

LIEPĀJĀ

|  |  |  |
| --- | --- | --- |
| 2020.gada 15.oktobrī | Nr.529/14  (prot. Nr.14, 29.§) | Nr.233 |

Par lietošanas tiesību aprobežojumu

zemesgabala Dunikas ielā 9/11 daļai

Sakarā ar projekta "10kV kabeļu līniju nomaiņa TP1235-TP1264 Cieceres un Ugāles ielās, Liepājā" izstrādi projektējamais akciju sabiedrībai "Sadales tīkls" piederošais elektrokabelis apgrūtinās pašvaldībai piekritīgo zemes vienības daļu Dunikas ielā 9/11, Liepājā, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 pantu un 24.pantu, Ministru kabineta 2006.gada 25.jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot akciju sabiedrības "Sadales tīkls" 2020.gada 11.septembrī elektroniski parakstītu vēstuli Nr.309800-02.04/330 "Par aprobežojuma līguma noslēgšanu Liepājā, Dunikas ielā 9/11 un vienreizējās kompensācijas izmaksu" un Liepājas pilsētas domes pastāvīgās Pilsētas attīstības komitejas 2020.gada 8.oktobra lēmumu (sēdes protokols Nr.10), LIEPĀJAS PILSĒTAS DOME

N O L E M J :

1. Piekrist, ka par labu akciju sabiedrībai "Sadales tīkls" (reģistrācijas Nr.40003857687; juridiskā adrese: Šmerļa iela 1, Rīga) tiek noteikts lietošanas tiesību aprobežojums nekustamajam īpašumam, zemesgabala Dunikas ielā 9/11, Liepājā (kadastra apzīmējums 1700 044 0156), daļai aptuveni 90 kv.m platībā (pielikumā), zemesgabala platība var tikt precizēta pēc projekta apstiprināšanas, elektroapgādes objekta - 10kV kabeļa līnijas - ierīkošanai un ekspluatācijai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas pilsētas pašvaldības vārdā noslēgt līgumu ar akciju sabiedrību "Sadales tīkls" par lēmuma 1.punktā minēto lietošanas tiesību aprobežojumu, paredzot vienreizēju atlīdzību proporcionāli pašvaldības īpašumā esošajai domājamai daļai.

3. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, AS "Sadales tīkls" | |